《琉璃砲灯》
宋代·叶茵

体制先天太极图，灯笼真是水晶无。
远看玉免光中魄，近得骊龙颔下珠。
一焰空明疑火燧，寸波静定即冰壶。
游鱼且作沈潜计，鳞甲成时入五湖。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。